Choux au craquelin med hvid chokoladecreme, hindbær og lakrids ⋆ BY DIANAWI\nDu er her: Forside / Opskrifter / Desserter / Kager / Choux au craquelin med hvid chokoladecreme, hindbær og lakrids\n14. februar 2018 By Diana Winther 1 kommentar\nChoux au craquelin, profiteroles, éclairs eller bare vandbakkelser – kært barn har mange navne. Og uanset hvad, så smager de vidunderligt i alle varianter, og er især lækre lette som fastelavnsboller. Fælles for dem alle er at de laves af den samme ‘kogte’ dej. Som navnet antyder, er den eneste forskel, udover formen, at choux au craquelin har den karakteristiske krakelerede top, som består af nedfrosset kiksedej. Når kiksedejen bages, svøbes den hen over dejen, og kombinationen af den iskolde top og temperaturen får kiksedejen til at krakelere i takt med bagningen.\nDagens Choux au craquelin med hvid chokoladecreme, hindbær og lakrids blev et hurtigt projekt. Det var ikke meningen, og selvom det ikke er tit jeg laver kager, så holder jeg meget af at pusle om kagebagning og i særdeleshed kagedekoration. Vi skulle i sommerhus til noget familiehygge i forbindelse med Valentin’s dag (ja, man kan da ligeså godt få det bedste ud af dagen, når den nu alligevel er der). Kiksedejen havde jeg lavet i går, så det nåede at blive frosset. Resten blev klaret på under 2 timer. Selvom travlheden og bil transporten har sat sit æstetiske præg, synes ungerne de smagte fantastisk!\nSe også mine andre opskrifter på:\nFestlige cupcakes med vaniljefrosting og karamelfyld;\nVerdens bedste vaniljesnurrer;\nSunde bananmuffins uden sukker og mel:\nBananmuffins med hvid chokolade;\nBlondie brownie med hindbær kompot;\nKirsebær cheesecake med kiksebund;\nOpskriften er beregnet til 18-20 stk\nDer anbefales at bruge engangshandsker, når krakeleringsdejen laves, da den sorte farve farver smitter af på hud og negle.\nKiksedejen på toppen kan laves op til en uge før og opbevares plant (ubagt) i fryseren. En rund udstikker med Ø5cm er uundværlig. Tulipanerne har jeg lavet af nogle russiske pipping tyller, som jeg har købt for en del år siden. Se billederne herunder.\nDejen til chouxene sprøjtes med en rund glat tyl og sprøjtepose.\n250 gram vand\n4-5 æg mellemstore, stuetempereret\nTil kikse krakeleringsdejen\n100 gram hvedemel, siet\n130 gram kondenseret sødet mælk fra Nestle\n5-8 dråber pastafarver (efter ønske)\n1 bakke hindbær friske og skyllede\nSi melet i en stor skål og rør sukker, lakridspulver og pastafarve i. Smøret hakkes i tern og røres/masseres ind i massen med en træske indtil blød dejkonsistens. Hvis farven er svag, tilsættes lidt flere dråber pastafarve. Pak dejen i husholdningsfilm og stil på køl i ca. 20 minutter. Herefter rulles dejen ud i ca. 3-4 mm tykkelse mellem to stykker bagepapir. Flyttes over på en bakke og stilles i fryser i mindst 2 timer. Krakeleringsdejen skal tages ud og skæres i cirkler lige inden kagerne skal bages.\nKog vand og smør i en lille gryde. Si melet og vend det hele på én gang i gryden under omrøring med en træske (flyttes fra varmepladen imens)\nSættes tilbage på varmepladen og dejen røres yderligere i 5 minutter. Sluk for varmen og stil gryden på køl. Når dejtemperaturen er faldet til 60 grader, røres æggene - én af gangen. Vær forsigtig med at dejen ikke bliver for tynd. Slå derfor det sidste æg i et glas og start med at komme halvdelen i dejen. Rør godt i dejen, og hvis dejen er luftig og blød, og består "fuglenæb" testen, er den klar. (Fuglenæb testen er, når man klemmer lidt af dejen mellem tommer- og pegefinger og der dannes blød dejtrekant, formet som et fuglenæb).\nTænd ovnen på 180 grader almindelig ovn. Kom dejen i en sprøjtepose med glat tyl. På et bagepapir tegn 11 runde cirkler ved hjælp af en udstikker med Ø5cm. Vend papiret om, og sprøjt 11 stk runde (Ø5cm) dejbolde inde i cirklerne (DIY skabelon).\nHent den frosne krakeleringsdej, og udstik straks 11 runde cirkler med samme udstikker. Top dejboldene med krakeleringscirkler og bag i 30 minutter midt i ovnen. Lågen må IKKE åbnes.\nSmøret piskes luftigt sammen med kondenseret mælk.\nHvid chokolade smeltes i mikroovnen af 3-4 omgange på 800 watt først på 25 sekunder, derefter 10 sekunder af gangen, røres rundt imellem opvarmningerne. Chokoladen må ikke være varm, men let lun.\nVend chokoladen i smøret og tilsæt romessens. Pisk i 10 minutter mere. Del i skåle og farv i ønskede farver.\nTulipanerne har jeg lavet af 3 farvenuancer. Jeg har blandet farverne sammen i 3 lage på et stykke film, som jeg har rullet i en pølse. Klippet hul for enden og kommet denne crempølse ned i sprøjteposen. Se billederne nedenfor.\nStil posen på køl, men kagerne bliver helt kolde.\nSkær kagerne midtover, kom en klat creme og hindbær i midten. Sprøjt tulipaner eller du har lyst til, og afslut med den anden skårne halvdel.\nNyd i et hyggeligt selskab :o)\nDe små i familien er meget glade for at få serveret kager – med eller uden tulipaner ;o) Hunden måtte nøjes med en hundekiks.\nSkrevet i: Desserter, Højtider, Kager, Opskrifter Tags: choux au craquelin, hvid chokoladecreme, profiteroles, vandbakkelser\n30. august 2019 kl. 15:48\n[…] og romessens i den varme creme. Rør godt i cremen indtil smøret er smeltet. (Jeg elsker smagen af romessens i vaniljecreme. Det har jeg lært af min moster!)Hvis du skal bruge vaniljecremen med det samme, kan du sagtens […]


Link Arkitektur hart tegnet Ronald McDonald Huset, der omfatter 1.427 kvm. Så snart regionen har byggemodnet den 4.000 kvm store grund, som huset skal ligge på, kan byggeriet gå i gang. Planen er, at huset står klart samtidig med Nyt OUH i slutningen af 2022.\nDet nye universitetshospital i Odense får et Ronald McDonald Hus, som kommer til at ligge tæt ved børneafdelingen. Her kan familier til alvorligt syge børn bo, mens deres børn er indlagt på sygehuset. Det syddanske regionsråd har godkendt husets udvendige arkitektur og samtidig sagt ja til at betale for klargøring af byggegrunden. Byggeriet kan derfor gå i gang.\nHuset kommer til at rumme 12 familieværelser samt fælles faciliteter, som familier med alvorligt syge børn kan benytte. Det bliver det andet af sin slags i Danmark – det første åbnede i 2002 ved Rigshospitalet.\n- Vi ved, hvor vigtige de pårørende er i behandlingen af en patient. Vi vil meget gerne have, at de er tæt på og en del af processen, ikke mindst når det gælder børn og unge. Derfor er vi utroligt glade for vores samarbejde med Ronald McDonald BørneFond, som gør det muligt at stille en bolig til rådighed for nogle af de familier, som har et barn indlagt i længere tid. Det kan betyde alverden for en familie, at både forældre og søskende kan bo sammen tæt på det barn, som er indlagt. Og samtidig kan samværet med andre familier i samme situation være med til at hjælpe familierne igennem en svær tid, siger regionsrådsformand Stephanie Lose (V).\nRonald McDonald Huset kommer til at ligge i det nordvestlige hjørne af sygehusgrunden tæt ved sygehusets børneafdeling. Bygningerne bliver lave og er designet, så de falder ind i landskabet. Samtidig bliver alle familierum placeret med udsigt til 2 regnvandssøer.\n- Det er glædeligt, at det er lykkedes at placere familiehuset tæt ved børneafdelingen og samtidig i et grønt område med udsigt til både søer og natur. Det giver familierne mulighed for fred, ro og afslapning i en svær situation. Samtidig er jeg rigtig tilfreds med, at husets arkitektur lægger sig op af Nyt OUH´s stil både hvad angår udformning og valg af materialer. Vi ser frem til, at huset står klart, siger formand for Anlægs- og innovationsudvalget, Karsen Uno Petersen (S).\nDe enkelte værelser bliver 20-30 kvm med eget bad og entre. Huset kommer til at rumme et stort fælleskøkken, fælles spisestue og vaskerum. Derudover bliver der etableret forskellige aktivitetsrum med plads til social samvær.\nRegion Syddanmark stiller en byggemodnet grund til rådighed og får derfor en udgift på cirka 3 millioner kr.\nRonald McDonald BørneFond betaler de øvrige anlægsudgifter, ligesom fonden også betaler for driften af huset. Fonden kan dog opkræve et beløb af gæsterne til dækning af maksimalt 20 procent af driftsudgifterne. Beløbet vil sandsynligvis være på mellem 100-150 kr. per nat.